Сара Кирш
Въздухът на сняг ухае вече

Превод от немски: Венцеслав Константинов, —

chitanka.info

Въздухът на сняг ухае вече, моят мил е

Дългокос, ах, зимата, зимата която

Ще ни хвърли един към друг е пред вратата, идва

С впряг от хрътки. Ледени цветя

Разпръсва по прозореца, въглени пламтят в огнището, а

Ти най-красив и снежнобял полагаш си главата в скута ми

Казвам ето я

Шейната която вече не ще спре, сняг пада

Посред сърцето, той пламти

Върху кофите за пепел в двора Darling[1] шепне косът

1976

[1] Любими (англ.) — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.